Eficiență mare a inspectorilor de muncă suceveni în urma controalelor efectuate în luna februarie. Amenzi în 70% din cazuri
În cursul lunii februarie inspectorii de muncă din cadrul I.T.M. Suceava au efectuat 366 controale, din care 219 în domeniul relaţiilor de muncă şi 147 în domeniul securităţii şi sănătăţii în muncă. Pentru deficienţele constatate, au fost aplicate 254 sancţiuni contravenţionale în valoare totală de 261.000 lei.
ACTIVITATEA DESFĂŞURATĂ ÎN LUNA FEBRUARIE
1. Activitatea în domeniul Relaţiilor de muncă/Muncă nedeclarată:
* În urma celor 219 controale efectuate, s-au aplicat 56 sancţiuni contravenţionale, valoarea amenzilor aplicate fiind de 237.500 lei.
Au fost depistate 9 persoane care desfăşurau muncă nedeclarată, din care:
– 1 persoană depistată la muncă în afara programului de lucru stabilit în cadrul contractului individual de muncă cu timp parțial.
– 8 persoane depistate la muncă fără contracte individuale de muncă.
Pentru muncă nedeclarată, au fost sancționați 6 angajatori, valoarea amenzilor aplicate fiind de 170.000 lei.
Deficienţe frecvent constatate în domeniul relaţiilor de muncă:
* neîncheierea în formă scrisă a contractelor individuale de muncă, anterior începerii raporturilor de muncă;
* netransmiterea, în termenul legal, a contractelor individuale de muncă în registrul general de evidenţă a salariaţilor;
*netransmiterea modificărilor intervenite în registrul general de evidenţă a salariaţilor;
* nerespectarea prevederilor legale privind munca suplimentară;
* nerespectarea dispoziţiilor legale referitoare la obligaţia de a ţine evidenţa orelor prestate de fiecare salariat;
* nerespectarea prevederilor legale privind acordarea concediilor de odihnă;
* nerespectarea prevederilor legale privind repausul săptămânal.
2. Activitatea în domeniul securităţii şi sănătăţii în muncă:
* În urma celor 147 controale efectuate, s-au aplicat 198 sancţiuni contravenţionale la 95 angajatori (193 avertismente contravenţionale şi 5 amenzi contravenţionale în valoare de 23.500 lei).
Principalele deficienţe constatate au fost:
* nu s-a organizat activitatea de prevenire și protecție;
* nu s-au asigurat echipamente individuale de protecţie;
* nu s-a efectuat controlul medical periodic;
* nu s-au desemnat lucrătorii care să aplice măsurile de prim ajutor, de stingere a incendiilor şi de evacuare a lucrătorilor;
* nu s-a efectuat evaluarea riscurilor reprezentate de agenții chimici periculoși;
* nu s-a întocmit programul de revizii și reparații la utilaje și instalații mecanice și electrice;
* nu s-au autorizat instalaţiile de ridicat.
În luna februarie la Inspectoratul Teritorial de Muncă Suceava au fost comunicate 18 evenimente.
Ca urmare a interogării registrului general de evidenţă a salariaţilor, s-a constatat faptul că, la data de 01.03.2024, figurează ca fiind înregistrate 141.048 de contracte individuale de muncă active din care:
– 130.553 pe durată nedeterminată;
– 10.495 pe durată determinată.